Den Vest-Sjællandske Avis, 1842-09-16
Frankrig. Den Engelske Gesandt Lord Cowleyhar overleveret Hr. Guizot en Note, hvori Lord Aberdeen formelig forlanger Afsættelsen af den Franske Consul paa Malta, som har oversendt Regjeringen den sidste telegraphiske Depesche i Anledning af de sidste Efterretninger fra Jndien. Det Engelske Cabinet besværer sig over, at den omhandlede Consul har sendt en falsk Beretning, som lod antage, at de sidste Efterretninger vare uheldige for England. Lord Aberdeen paastaaer derimod, at de fra de i Jndien værende Engl. Auctoriteter sendte Meddelelser ere af en meget gunstigere Beskaffenhed. Vi vide positiv, siger den stenographiske Correspondent, at Hr. Guizot har vægret sig ved at opfylde det Britiske Cabinets Forlangende; han har paa Gesandtens Reclamationer svaret, at han havde fundet den Franske Agents Depescher rigtige, efter at have læst de med den sidste Post indtrufne forskjellige Beretninger. Det hedder fremdeles, at det Engelske Cabinet har gjort nye Skridt hos den Franske Regjering for at forlange, at den levantiske Posts Engelske Brevpose strax ved Ankomsten til Marseille bliver udleveret til den Engelske Agent, i Stedet for til det Franske Postvæsen. Men man troer ikke, at Regjeringen kan opfylde dette Forlangende, da den Ret, som er indrømmet det Franske Postvæsen, ikke tillader det. Den Engelske Regjering lader derfor underhandle i Wien om at faae den Engelske Post over Triest igjennem Tydskland, Belgien og over Ostende. Men herved komme Efterr. en Dag sildigere. - Det hedder, at flere rige Russere, som hidtil forgjeves have søgt om Tilladelse til at reise til Frankrig, pludseligt have faaet denne Tilladelse, og man finder deri en ny Bekræftelse paa Zarens forandrede Sindelag imod Frankrig. – De Franske Blade have omtalt, at Prindsesse Clementine har afslaaet at modtage en Tydsk Hertugs Haand. Dette forholder sig ingenlunde saaledes, efterdi der slet intet Forslag er skeet i denne Henseende. Man har fundet Anledning til denne Efterretning i Hr. Grubens Mission at overbringe Kongen en Condolationsskrivelse i Anledning af Hertugen af Orleans's Død, og deri, at den Franske Regjering sendte en Coureer til Coburg for at overbringe Efterretningen om Hertugens Død. – Journal des Debats indeholder en Artikel, fuld af Misbilligelse over den af den Belgiske Regjering anordnede Toldnedsættelse til Fordeel for de Tydske Vine og Silketøier. – Et Fransk Blad vil med Bestemthed vide, at Hertuginden af Orleans befinder sig i velsignede Omstændigheder. - Allerede i flere Maaneder har Hr. Guizot beskjeftiget sig med Forberedelserne til en Reorganisation af Consulaterne, især i Asien og Amerika. To Agenter fra Ministeriet for de udenlandske Anliggender bereise Asien og Amerika for at inspicere de forskjellige Legationer og give Ministeren Beretning derom. - Fra Gibraltar meldes under 23de Aug. Paa Keiseren af Maroccos befaling ere de Jndivider, som i Tanger havde tilladt sig Mishandlinger imod nogle Søfolk af den Franske Eskadre, blevne overleverede til den Franske Consul og Eskadrens Commandant. Kraftfulde Negre af Keiserens Garde gave herpaa nogle af de betegnede Jndivider en Dragt Stokkeprygl. Man var tilfreds med den opnaaede Satisfaction, og Fregatten Africaine affyrede dertil 13 Kanonskud til Ære for Beyen. - Politiet i Bourges synes at have været underrettet om, at Don Carlos under et Besøg paa et Landgods, 2 Mile fra Bourges, vilde undflye Hans Følge havde allerede begivet sig paa Veien; men han selv blev stoppet af Gendarmerne, som erklærede at de havde befaling til at forhindre hans Besøg Fra Algier haves Efterretninger, som melde, at General Changarnier har Syd for Milianaoverfaldet Abdel Kaders lidet talrige Cavallerie og jaget det paa Flugt til Vestkysten.